**Boninovo d.o.o. za obavljanje pogrebnih usluga**

OBLIK UPISA U SUDSKI REGISTAR

- Društvo sa ograničenom odgovornošću

STRUKTURA VLASNIŠTVA

Grad Dubrovnik 65,80 %

Općina Dubrovačko primorje 3,30 %

Općina Janjina 0,80 %

Općina Konavle 12,70 %

Općina Mljet 1,70 %

Općina Ston 3,90 %

Općina Trpanj 1,20 %

Općina Župa dubrovačka 8,80 %

Općina Orebić 1,80 %

Dana 01.04.2019. godine Nadzorni odbor je usvojio godišnje izvješće za razdoblje

01. 01.2018. godine do 31.12.2018. godine.

Nadzorni odbor;

1. Predsjednik; Mirjana Pavlaković

2. Član; Katija Puljizević

3. Član; Darijo Papac

Direktor: Marijan Dadić

Broj zaposlenih: 18 (2018. godine 19 zaposlenih)

IZVJEŠĆE UPRAVE O POSLOVANJU DRUŠTVA ZA 2018. GODINU

Obavljanje komunalne djelatnosti održavanja groblja i prijevoza pokojnika, Grad Dubrovnik je kao jedinica lokalne samouprave, sukladno Zakonu o komunalnom gospodarstvu, povjerio trgovačkom društvu Boninovo d.o.o. (u daljnjem tekstu: Boninovo), a sve u svrhu:

* osiguranja trajnog i kvalitetnog obavljanja komunalne djelatnosti,
* osiguranja održavanja komunalnih objekata i uređenja u stanju funkcionalne sposobnosti
* osiguranja obavljanja komunalnih djelatnosti na načelima održivog razvoja
* osiguranja javnosti rada

Ugovorom o održavanju groblja i obavljanju poslova službe pripravnosti na području Grada Dubrovnika za 2018. godinu, Boninovo je preuzelo obvezu održavanja groblja na užem gradskom području (Boninovo – Katoličko, Pravoslavno, Muslimansko, Između tri crkve i Židovsko; Danče, Sv. Mihajlo, Domobransko groblje u Gospinom polju, groblje u Pelješkoj ulici, grobnice i spomen obilježje na otoku Daksi) i širem gradskom području (Brsečine, Dubravica, Kliševo, Koločep, Lopud, Ljubač, Mokošica, Mravinjac, Riđica, Mrčevo, Orašac, Suđurađ, Luka Šipanska, Vrbica, Zaton Veliki i Zaton Mali). Boninovo je preuzelo obvezu obavljanja službe pripravnosti (dežurstva), u svemu prema Programu održavanja komunalne infrastrukture u 2018. godini i Troškovniku Boninova.

Trgovačko društvo Boninovo d.o.o. je u protekloj 2018. godini pozitivno poslovalo i ostvarilo ukupne prihode u visini od 5.009.476,26 kn. Ukupni rashodi iznosili su 4.972.178,77 kn tako da je ostvarena dobit od 34.798,87 kn.

Većinu svojih prihoda Boninovo je ostvarilo od prodaje trgovačke robe i usluga ukupno u iznosu od 3.376.578,80 kn. Prihodi od grobne naknade su iznosili 403.226,55 kn. Prihodi u iznosu od 880.000,00 kn su prihodi prema ugovoru o održavanju groblja i obavljanju poslova službe pripravnosti, koji je sklopljen s Gradom Dubrovnikom.

Pored održavanja groblja u smislu Zakona o komunalnom gospodarstvu, Boninovo je na katoličkom groblju izvršilo radove na izgradnji jedne grobnice za potrebite koju je financirao Grad Dubrovnik. Izvršeno je uređenje groblja u Vrbici a u narednom razdoblju nas očekuje uređenje i ostalih groblja na užem i širem području Grada u okviru raspoloživih sredstava.

Na dan 31. prosinca 2018. Boninovo nije imalo kreditnih zaduženja.

Sukladno pozitivnim zakonskim propisima sva dugovanja prema dobavljačima plaćaju se u zakonskom roku.

 Uprava Društva – Direktor

 Marijan Dadić